J. P. Sauer & Sohn

J. P. Sauer & Sohn GmbH er en tysk produsent av våpen, grunnlagt 1751 i Suhl. Firmaet har hovedkontor i Eckernförde og er Tysklands eldste eksisterende våpenfabrikant. Sauer har blant annet FBI, det tyske forsvaret og politiet i flere land som kunder.

Historie 
Familien Sauer kom til Suhl fra Nürnberg på 1600-tallet.  Johann Paul Sauer grunnla i 1751 J. P. Sauer & Sohn. De startet med å produsere pistoler og geværer, senere også revolvere. I 1880 prioriterte firmaet produksjon av jaktvåpen og ble markedsleder, en posisjon som ble styrket ved produktutvikling, patenter og ved at de vant flere utmerkelser for sine produkter. I 1893 startet de et samarbeid med Krupp.

Under andre verdenskrig gikk firmaet over til å produsere militære våpen. Fra 1941 produserte de nesten bare krigsmateriell. Sauer var sammen med Mauser den viktigste produsenten av Wehrmachts standardgevær Karabiner 98k som ble produsert totalt i over 14 millioner eksemplarer. Firmaet utviklet Sturmgewehr 44 (StG-44) i Suhl som innen krigens slutt hadde blitt produsert i 44 000 eksemplarer. Da krigen sluttet ble produksjonen stoppet og firmaet begynte å gjøre reparasjoner for den sovjetiske okkupasjonsmakten. 

Etter krigen valgte man senere å flytte firmaet til Vest-Tyskland. 26. mars 1951 ble J. P. Sauer & Sohn Aktiengesellschaft, Sitz Eckernförde etablert i Eckernförde i Schleswig-Holstein. Fra 1952 ble det amerikanske markedet for pistoler svært viktig.

Se også 
 Schweizerische Industrie Gesellschaft

Eksterne lenker 
 J. P. Sauer & Sohn GmbH

Tyske industriselskaper
Skytevåpenprodusenter
Etableringer i 1751
1